[{"text_idx": "#000004", "text": "Renkontig\u0302oj kun diabloj, ang\u0302eloj kaj sanktuloj sur la stratoj de C\u0302eh\u0302io"}, {"text_idx": "#000005", "text": "Tradicia renkontig\u0302o kun Sankta Nikolao kaj paro da diabloj en Prago vespere la 5-an de decembro. Foto de Filip Noubel, uzata kun permeso."}, {"text_idx": "#000006", "text": "La 5-an de decembro, vespere, la stratoj kaj placoj en C\u0302eh\u0302io plenig\u0302as de nekutimaj roluloj: diabloj, ang\u0302eloj kaj sanktuloj portantaj altajn c\u0302apelojn. La 5-a de decembro estas la tago de Sankta Nikolao. G\u0302i signifas specialan feston por c\u0302eh\u0302aj infanoj dum la festeca monato de decembro."}, {"text_idx": "#000007", "text": "Sankta Nikolao estis kristana episkopo en la 3-a jarcento, naskita en la greka urbo Mira, nun situanta en Turkio. La kristana hagiografio aldonis multajn legendojn al lia biografio tra la jarcentoj. Lau\u0306 iu sanga legendo buc\u0302isto mortigis tri infanojn kaj peklis ilin en barelon por vendi ilin kiel s\u0302inkon, kiam Nikolao trapasis la urbon. Sentante la perfidon, li revivigis la infanojn. C\u0302i tio eble estas inter la c\u0302efaj kialoj, pro kiuj en C\u0302eh\u0302io kaj aliaj centr-eu\u0306ropaj landoj, same kiel en Belgio kaj Nederlando, la festo de Sankta Nikolao estas proksime ligita al infanoj."}, {"text_idx": "#000008", "text": "Lau\u0306 la c\u0302eh\u0302a tradicio, Sankta Nikolao mars\u0302as lau\u0306 la stratoj kaj foje frapas la pordojn, akompanata de ang\u0302elo kaj diablo, kaj demandas gepatrojn c\u0302u iliaj infanoj kondutis bone au\u0306 malbone tiun jaron. Se la raporto estas pozitiva, la ang\u0302elo gratulas la infanojn kaj ofertas al ili dolc\u0302aj\u0302ojn. Infanoj, kiuj kondutis malbone, ricevas de la diablo simbolan skoldon."}, {"text_idx": "#000009", "text": "La festo estas konsiderata kiel familia afero, kaj multaj junuloj vestas sin kiel unu el la tri roluloj kaj vagas lau\u0306 la stratoj por amuzi kaj / au\u0306 timigi infanojn leg\u0302ere. La festo estas tiel populara, ke g\u0302i estis vaste observata en C\u0302eh\u0302oslovakio ec\u0302 dum la komunisma epoko, kiam publikaj religiaj festoj estis malpermesitaj, c\u0302ar oni opiniis, ke g\u0302i havas parte paganajn radikojn. Hodiau\u0306 g\u0302i estas festata de lokaj municipoj, sed \u201cneoficialaj\u201d spontaneaj triopoj ankorau\u0306 vagadas kaj konservas la tradicion viva."}, {"text_idx": "#000010", "text": "Jen kelkaj fotoj faritaj vespere la 5-an de decembro 2019 en Prago, montrantaj diversajn manierojn en kiuj C\u0302eh\u0302io festas Sanktan Nikolaon."}, {"text_idx": "#000014", "text": "S\u0302ajne tiu infano bone kondutis kaj gajnis dolc\u0302aj\u0302ojn. Na\u0301me\u030csti\u0301 mi\u0301ru en Prago. Foto farita de Filip Noubel, uzata kun permeso."}, {"text_idx": "#000020", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}, {"text_idx": "#000023", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000027", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]